Tulpina britanică de coronavirus pune stăpânire pe Italia. Medic coordonator: "Îi afectează şi pe copiii de vârstă şcolară".
Tulpina de SARS-CoV-2 provenită din Marea Britanie a ajuns la 18% din cazurile italiene. Regiunea Abruzzo este una dintre cele mai afectate din Italia. Doar un lockdown total de trei săptămâni ar putea bloca pandemia.
Tulpina britanică a coronavirusului pune stăpânire pe Italia. 18% din oamenii bolnavi de Covid-19 în Italia sunt infectaţi cu această tulpină. În regiunile Abruzzo, Pescara sau Chieti, 60% din cazuri prezintă tulpina modificată. Alberto Albani, coordonatorul epidemiei din Abruzzo spune că, spre deosebire de valul de anul trecut al epidemiei, copiii sunt mult mai afectaţi acum.Alberto Albani, medic şi coordonator pentru situaţii de urgenţă COVID:"Varianta din Marea Britanie are cu siguranţă capacitatea de a se răspândi mai repede, îi afectează şi pe cei mai tineri şi copiii de vârstă şcolară şi, mai ales, este mai agresivă, în comparaţie cu valul anterior, vedem un tablou clinic mai serios. Prin urmare, vârsta medie mai mică şi starea clinică mai gravă duc la un număr tot mai mare de internări"Şi la Ancona şi la Roma numărul cazurilor de COVID-19 este în creştere.Şeful celui mai mare spital din Milano spune că saloanele încep săse umple de pacienţi infectaţi cu tulpini diferite ale virusului. Spitalelear putea ajunge din nou la saturaţie, de aceea medicii se temcă sunt inevitabile noi restricţii."Doar un lockdown total de trei săptămâni ar putea bloca pandemia", adaugă Alberto Albani.